Pins

__NOTOC__Pins on Suomessa, Virossa, Latviassa, Liettuassa ja Venäjällä toimiva useita yrityksiä ja liikeketjuja kattava kanta-asiakasohjelma. Ohjelmaa hoitaa Coalition Rewards, joka on latvialaisen Air Baltic -lentoyhtiön tytäryhtiö. Helsingin Sanomat 17.5.2014: Miksi lähikauppojen Pins-tilin avaus vaatii sähköpostin?  Vuonna 2017 ohjelmaan kuuluu 300 kumppania ja 400 verkkokauppaa.Kuinka se toimii?  Viitattu 2.8.2017

 Historiaa 
Pins-ohjelma lanseerattiin toukokuussa 2014 jakamalla Pins-kortteja miljoonalle YkkösBonus-jäsenelle. Valtaosa heistä otti kortin käyttöön. Keväällä 2014 Pins-ohjelmassa oli Suomessa 1,2 miljoonaa jäsentä. Ohjelmaan kuului alussa yli 300 liikekumppania.

Pins-ohjelman myötä Suomen Lähikauppa Oy luopui noin miljoona taloutta käsittäneestä YkkösBonus-etuohjelmastaan, joka oli perustettu vuonna 1994.

 Ohjelma 
Pins-ohjelmassa pisteitä kerätään liike- tai ketjukohtaisten sääntöjen mukaisesti. Pisteiden käyttöarvo vaihtelee sen mukaan, mitä palkintoja asiakas lunastaa.

Pins-ohjelmaan kuului sen alkuvaiheessa noin 30 000 ostopaikkaa. Ohjelmaan liittyneet asiakkaat voivat kerätä ostoksistaan pinsseiksi kutsuttuja pisteitä ympäri maailmaa esimerkiksi lennoista, matkoista, hotellimajoituksista, autonvuokrauksesta, ravintoloista, kauneushoitoloista ja kylpylähoidoista, terveydenhuollosta, televiestinnästä ja rahoituksesta. Pisteitä voi kerätä myös kotimaisista ja ulkomaisista verkkokaupoista. Ohjelmaan liittyneitä yrityksiä olivat tuolloin mm. Suomen Lähikauppa, Restel, Verkkokauppa.com, AD, Matkahuolto, Pohjantähti ja useita autovuokraamoita.

Suomen Lähikaupan Siwa- ja Valintatalo-ketjut kuuluivat myös Pins-ohjelmaan. Keskon ostettua Siwat ja Valintatalot Pins menetti verkostonsa ruokakaupat Suomessa sitä mukaa, kun kaupat muutettiin K-Marketeiksi tai lopetettiin.  Näissä ketjuissa ostoksista kertyi 0,5–4 pistettä/euro kuukausiostosten määrästä riippuen. 1 000 pisteen käyttöarvo Siwa- ja Valintatalo-ketjuissa oli 6 €. Tuhat pistettä sai 250–2 000 euron ostoksilla, joten asiakkaan saaman edun arvo oli 0,3–2,4 % ostossummasta.pins.fi: Siwa pins.fi: Valintatalo pins.fi: Usein kysytyt kysymykset 

 Kortit 
Yksilöimättömien korttien lisäksi Pinsissä on myös yksilöllisiä kortteja sekä yhteisbrändättyjä kortteja, kuten esimerkiksi Hotel Bonus Club, HotSport  ja AirBaltic. Pins-ominaisuuden voi liittää myös Visa-järjestelmässä toimivaan airBaltic-maksukorttiin tai Mastercard-korttiin.Pins.fi: Maksukortit  Viitattu 25.9.2014

 Tradekan jäsenyys 
Osuuskunta Tradekan jäsenet pystyivät käyttämään Pins-korttia lisäksi jäsenkorttina Tradekan jäsenetujen saamiseksi.Tradeka: YkkösBonus vaihtuu pins-ohjelmaan  Viitattu 11.5.2014 Tradekan ja Pins-ohjelman yhteistyö päättyi vuoden 2019 alussa. 

Jäsenet, jotka olivat liittyneet sekä Tradekaan että Pins-ohjelmaan, saivat aiemmin Pins-ohjelmassa 20–80 pisteen lisäedun kuussa.Tradeka: Alkusaldo 20 pinssiä / kk  Viitattu 12.5.2014

 Pins liiketoiminnan näkökulmasta 
Pins-ohjelma keskittyy pieniin ja keskisuuriin yrityksiin. Ohjelmasta aiheutuu kustannuksia siihen liittyneelle kumppaniyritykselle. Kustannuksia muodostuu vain silloin, kun kauppa käy.

Vaikka ohjelmaan on liittynyt lukuisia verkkokauppoja, pääosa kortin käytöstä on alkuvaiheessa tapahtunut kivijalkamyymälöissä. Aktiivisimmin pisteitä on kerätty ruokakaupoista, hotelleista, ravintoloista sekä koruja, silmälaseja ja kodin elektroniikkaa myyvistä liikkeistä.

Pins-ohjelman lanseeraus mainittiin vuoden 2014 suurimmaksi mainoskampanjaksi.Markkinointi&Mainonta 6.5.2014: Pins-etuohjelma on McCannille jättipotti

 Lähteet  

 Aiheesta muualla 
Pins-websivut 
Coalition Rewards

Luokka:Kanta-asiakasohjelmat
Luokka:Vähittäiskauppa
Luokka:Tradeka